《悼古》
宋代·陈襄

碧城楼角重凝眸，迤逦平原接古丘。
七国战争人不见，六朝兴废水长流。
远烟芳草年年事，明月清天夜夜愁。
范蠡功成在何处，五湖波上一扁舟。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。